Diari Oficial de la Generalitat Valenciana


Sumari del DOGV 8471, del 24-01-2019 (2019/256)

RESOLUCIÓ de 8 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 9/18-AIA Senija.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8471

Data del DOGV
:   24-01-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/256


Data del document
:   08-01-2019

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Senija
    * impacte ambiental

RESOLUCIÓ de 8 de gener de 2019, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 9/18-AIA Senija. [2019/256]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expediente 9/18-AIA Senija.  
  
«Informe d'impacte ambiental  
Expedient: 9-2018-AIA.  
Títol: projecte d'investigació d'aigües subterrànies mitjançant sondeig en la partida la Garganteta.  
Promotor: Consorci de Proveïment Domiciliari d'Aigua Potable Teulada-el Poble Nou de Benitatxell  
Òrgan substantiu: Servei Territorial d'Indústria i Energia.  
Localització: parcel·la 7 del polígon 2 del terme municipal de Senija (Alacant).  
  
Objecte del projecte  
L'objecte del projecte és pal·liar el dèficit de cabals registrat durant els mesos estivals en les poblacions que proveeix el Consorci de Proveïment Domiciliari d'Aigua Potable Teulada-el Poble Nou de Benitatxell, a causa de la baixada de cabals del pou Senija 2 que actualment proveeix el municipi.  
És per això pel que es pretén realitzar un nou sondeig que duplique el ja existent per un altre en la partida la Garganteta del terme municipal de Senija. No es pretén extraure més aigua de l'aqüífer perquè ja la té concedida per part de l'òrgan de conca.  
  
Tramitació administrativa  
El 12 de gener de 2018 té entrada en el Servei d'Impacte Ambiental la documentació tècnica i ambiental a fi d'iniciar l'avaluació d'impacte ambiental pel tràmit simplificat remesa pel Servei Territorial d'Indústria i Energia d'Alacant.  
L'1 de març de 2018 s'inicia el tràmit de consultes segons l'article 46 de la Llei 21/2013, d'avaluació ambiental. Es van realitzar les consultes següents:  
- Secció Forestal del Servei Territorial de Medi Ambient d'Alacant.  
  
- Ajuntament de Senija.  
- Servei Territorial de Cultura i Esport d'Alacant.  
Transcorregut el termini legal per a emetre informe no s'ha rebut contestació dels organismes consultats per la qual cosa, ja que es disposa d'elements de judici suficient per a resoldre, continua el procediment.  
  
  
Anàlisi del projecte segons els criteris de l'annex III de la Llei 21/2013.  
a) Característiques del projecte.  
El projecte s'iniciarà amb la creació de la plataforma d'emplaçament de la maquinària que executarà el sondeig. Prèviament a l'establiment dels equips es procedirà al desbrossament del terreny i a l'anivellació de la superfície on s'executaran els treballs.  
Es crearà una bassa de llots on abocar les aigües utilitzades per a evacuar els detritus de la perforació. Aquesta aigua sol tindre espumes i altres compostos per a facilitar l'evacuació dels materials polvoritzats.  
  
La perforació s'efectuarà pel sistema de percussió simple i tindrà una profunditat de 404 metres. Es realitzarà una embocadura d'uns 80 metres de profunditat amb diàmetre de perforació 650 mm i entubament de 600 mm de diàmetre i 8 mm de grossària. L'entubament es realitzarà col·locant una canonada metàl·lica cega de revestiment de 8 mm de grossària i es procedirà, en els trams aqüífers productius, a la col·locació d'un pontet que consistirà en canonada de revestiment de 500 mm de diàmetre.  
No serà necessari procedir al rebliment de l'espai anular entre les parets del sondeig i la canonada definitiva, ja que aquesta s'ajustarà al diàmetre de perforació. No obstant això, es procedirà al segellat de la zona de l'embocadura del sondeig i de l'espai anular comprés entre la paret del sondeig i la canonada de revestiment fins als 80 m de profunditat mitjançant formigó H-150.  
Una vegada finalitzada les labors de perforació i entubament es procedirà a la neteja del sondeig, mitjançant un valvulatge o embolada. Així mateix, i per a conéixer millor les característiques hidràuliques de la captació es preveu un bombament d'assaig de 24 hores de durada. Finalment, es prendran mesures de recuperació en el mateix sondeig d'investigació, bé durant el bombament d'assaig o al final d'aquest.  
b) Ubicació del projecte.  
Localitzada la zona de sondeig en les bases cartogràfiques de la Generalitat Valenciana l'òrgan ambiental assenyala el següent: «El projecte es realitzarà en el paratge la Garganteta, entre l'AP-7 i el límit municipal de Benissa, en zona muntanyenca i agrícola. No es requereix l'execució de nous camins per a accedir a la parcel·la on s'executarà el sondeig».  
El projecte no afecta terreny forestal si bé se situa a menys de 500 metres de sòl forestal segons PATFOR (Pla d'Acció Territorial Forestal). El projecte no es realitza en l'àmbit d'espais naturals protegits ni en les seues zones de protecció o gestió, inclosos els espais Xarxa Natura 2000. L'espai protegit més pròxim és el LIC riu de Gorgos que se situa a uns 3 km de la zona d'obres.  
En l'àmbit es localitza l'àrea d'acampada de l'àguila perdiguera.  
Com a elements patrimonials es destaca el jaciment romà del Murtalet situat a uns 500 metres de l'àrea d'actuació. En el terme municipal de Senija i als voltants de la zona d'obres no està catalogat, per part del municipi, cap altre bé arqueològic.  
Segons les bases cartogràfiques de la Generalitat Valenciana, al nord i est de la zona d'ubicació del sondeig discorre la via ramadera assagador del Camí de València de 6 metres d'amplària.  
Segons el document ambiental, la situació del sondeig es pot enclavar dins de la unitat hidrogeològica núm. 47, penyal-Montgó-Bèrnia-Benissa. Dins d'aquesta unitat hidrogeològica trobem els rius de Xaló o de Gorgos i de Bolulla.  
Litològicament el sondeig afectarà la sèrie cretàcic-terciària (calcàries, gres i calcarenites) amb grossàries de 500-750 m amb intercalacions margoses, localment coberta per materials miocens impermeables. L'impermeable de base està format per calcàries o margocalcària del cretàcic inferior. S'inclou en aquest aqüífer el detrític de Xàbia, format per graves, arenes, gres, etc., sobre margues impermeables.  
  
c) Característiques del potencial impacte. El document ambiental destaca el següent:  
Efecte sobre les aigües:  
- En la zona no hi ha altres captacions a excepció dels propis pous del consorcio d'aigües promotor d'aquest sondeig per tant no s'esperen efectes acumulatius sobre les aigües.  
- Segons l'estudi d'impacte ambiental no es produiran efectes negatius sobre els aqüífers, ja que aquest sondeig es realitza per a duplicar el sondeig Senija 2 existent, per la qual cosa la quantitat d'aigua que abans s'extreia d'aquest sondeig, ara s'extraurà aquesta quantitat d'aigua de 2 sondejos. En principi cal suposar que l'execució i posada en funcionament del sondeig no suposa un augment de la demanda d'aigua. No obstant això, aquest aspecte no pot comprovar-se, ja que es desconeix la situació del sondeig existent i per això la seua afecció sobre l'aqüífer. No obstant això, l'objecte de l'actual procediment és l'avaluació d'impacte ambiental és l'execució del sondeig i no sobre les extraccions previstes, aspecte que ha de ser considerat per l'òrgan de conca i, en el cas que siga procedent, amb l'avaluació d'impacte ambiental prèvia.  
  
- Pot haver-hi afecció per l'entrada a través de la boca del sondeig d'aigües superficials contaminades, per abocament d'olis, greixos, lubrificants o similars en el sòl o per la intercomunicació d'aqüífers superficials contaminats amb els aqüífers profunds.  
Les aigües superficials poden resultar contaminades pels detritus de perforació i per abocaments de la maquinària d'obres.  
Efectes sobre l'atmosfera:  
Es produirà un augment d'emissions de gasos contaminants a causa del funcionament dels motors de combustió de la maquinària d'obres, així com un augment de partícules sòlides per la pols produïda en la perforació, així com un augment significatiu del nivell de sorolls.  
Efectes sobre el sòl:  
Es produirà una ocupació i alteració de les condicions del sòl per la realització de la plataforma de treball i de la bassa de detritus.  
  
Efectes sobre vegetació i fauna:  
No es produirà un impacte apreciable sobre la flora i la vegetació, ja que la superfície afectada pels treballs és molt xicoteta i no s'hi localitzen espècies de rellevància que puguen estar afectades per l'actuació.  
  
La fauna estarà afectada pel soroll, ocasionant un desplaçament temporal als voltants de la zona en iniciar-se els treballs de perforació. Així, l'impacte sobre la fauna serà molt baix o pràcticament nul a causa de la temporalitat de les obres. Una vegada finalitzada l'obra, la fauna tornarà a la zona afectada.  
Efectes sobre el paisatge.  
L'impacte només seria visual, a causa de la concentració de maquinària en la zona en qüestió en la fase d'obres.  
Per a eliminar o minimitzar al màxim els impactes que es poden produir en un tipus d'actuació com la que es pretén s'estableixen una sèrie de mesures correctores:  
- Es disposarà de lloc adequat per a la recollida, canvis i magatzematge de lubrificants i combustibles. Si es realitzen canvis d'oli, es recolliran en recipients adequats que es buidaran únicament en abocadors autoritzats.  
- Amb la finalitat d'evitar l'entrada d'aigües superficials que pogueren contaminar els aqüífers subterranis, la canonada definitiva de revestiment del sondeig haurà de sobreeixir almenys 30 cm per damunt de la superfície del terreny, es disposarà al voltant d'aquesta canonada una placa de ciment amb grossària mínima de 15 cm en el centre i 10 cm en la vora, de manera que la cara superior tinga un pendent cap a la perifèria en totes les direccions. Una vegada finalitzada l'obra, es col·locarà una tapa o dispositiu de protecció, de manera que no siga possible l'entrada d'objectes estranys.  
- Es procedirà a l'aïllament dels aqüífers tallats pel sondeig que pogueren estar contaminats, de manera que es garantisca la no-intercomunicació entre aqüífers mitjançant entubament i segellat. En aquest cas el volum de ciment a utilitza s'haurà de calcular perquè el segellat tinga com a mínim 25 mm de grossària. En cas d'haver-hi fluids molt agressius, s'hauran d'usar ciments resistents, com ara el ciment putzolànic.  
- S'hauran de cimentar, en un mínim de 4 m, els trams superiors de tots els sondejos, productius i no productius, de manera que es garantisca la no-contaminació dels aqüífers per les aigües superficials.  
- S'aïllaran tots els trams del terreny construïts per materials contaminants (sals, algeps, etc.).  
- Es realitzaran manteniments periòdics de la maquinària. Tota la maquinària estarà equipada amb silenciadors homologats.  
- Per a evitar la dispersió de partícules a l'atmosfera la perforadora estarà equipada amb captador de pols, s'usarà aigua com a fluid de perforació. En cas necessari es practicaran regs periòdics del camí d'accés i es realitzarà un adequat manteniment de la maquinària.  
- Abans de l'abandó del sondege hauran d'evacuar-se o retirar-se els detritus produïts durant la perforació, de manera que no ocasionen cap deterioració mediambiental a l'entorn. La bassa de llots haurà de ser emplenada i restaurar-se la superfície afectada.  
- Si el sondeig resulta negatiu se segellarà amb materials impermeables (argila, ciment, etc,) i es procedirà a segellar no solament l'entubament del pou, sinó també tot l'espai anular entre aquesta i el terreny. La part superior del pou fins a un mínim de 5 m., s'emplenarà amb formigó i quedarà l'últim tram d'1 m rebliment de sòl natural.  
En cas que l'abandó siga solament temporal, s'haurà de realitzar un dispositiu de tancament que consistirà en una tapa metàl·lica amb una grossària mínima de 4 mm, soldada en tot el perímetre al tub. En la paret lateral del tub es deixarà un orifici de ventilació de 8 mm de diàmetre.  
  
- En el cas que l'aigua extreta durant el procés fora salina o alguna cosa àcida, l'abocament s'efectuarà amb les precaucions suficients per a no produir-hi danys o molèsties ni afectar el medi ambient.  
En el termini més breu possible haurà d'efectuar-se una neteja del pou per bombament, embolada, aire comprimit, etc, de manera que s'assegure que aquest queda lliure de residus.  
Amb la finalitat de vigilar el compliment de les mesures correctores proposades es dissenya un programa de vigilància ambiental basat en controls en la fase d'obres (execució del sondeig) que comprendrà el control de la qualitat de l'aigua i del mitjà atmosfèric i els efectes sobre el mitjà biòtic. A la finalització de l'obra es vigilarà l'adequada restauració de la zona afectada.  
  
Consideracions de l'òrgan ambiental.  
Descrites les característiques del projecte i les característiques ambientals més importants de l'entorn on es realitzaran les obres cal assenyalar que la ubicació del projecte no afecta zones d'especial sensibilitat ambiental.  
La magnitud del projecte quant a ocupació de sòl no és rellevant, ja que l'afecció se cenyeix a la plataforma de treball i a l'ocupació de la bassa de detritus.  
La profunditat de perforació és d'una certa entitat tenint en compte que les perforacions habituals solen ser de 100-220 metres de profunditat, cosa que incrementa, en comparació amb aquelles, la quantitat de detritus de perforació.  
Quant al sondege, al principi els efectes ambientals més significatius poden derivar-se del tipus de materials a utilitzar en la perforació (fluït de perforació, espumants, etc.), i la possibilitat de generar efectes ambientals negatius, aspecte que no es concreta en el document ambiental per la qual cosa s'hauran d'articular mesures preventives per a ser aplicades en cas necessari.  
Per tot el que s'ha indicat anteriorment i encara que aquests aspectes queden recollits en el document ambiental, és necessari que es concreten de manera que l'aplicació de les mesures preventives queden degudament reflectides en els documents tècnics del projecte.  
D'una altra banda, s'han d'establir una sèrie de mesures preventives per a evitar efectes ambientals negatius sobre la fauna, sòl forestal, i respectar el domini de la via pecuària que discorre en els voltants de la zona d'obres.  
Finalment i pel que fa a l'impacte sobre les aigües subterrànies, en el cas que l'extracció estiga dins dels supòsits de la legislació vigent en matèria d'avaluació d'impacte ambiental, s'avaluarà a través d'aquesta. En qualsevol cas s'hauran de registrar els efectes de les proves del sondeig en les extraccions o punts d'aigua existents i hauran de quedar degudament reflectits en el resultat de les proves d'aforament amb la finalitat que siga valorat per l'òrgan de conca.  
  
Consideracions jurídiques  
1. El projecte examinat constitueix un dels supòsits fàctics en els quals resulta preceptiva l'avaluació d'impacte ambiental simplificada, amb la resolució administrativa prèvia que s'adopte per a l'aprovació definitiva d'aquell, segons es desprén de l'article 7.2 de la Llei 21/2013, d'avaluació ambiental i annex II, grup 3. a 3r.  
2. En l'expedient s'han observat els tràmits previstos en la secció 2a de la Llei 21/2013 i en la resta de disposicions que li són aplicable.  
  
3. L'article 13 del Decret 158/2015, de 18 de setembre, del Consell, pel qual s'aprova el reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural modificat pel Decret 80/2016, d'1 de juliol, atribueix a la Direcció General de Medi Natural i Avaluació Ambiental la competència sobre avaluació ambiental estratègica i de projectes.  
Resolució  
  
Primer  
Emetre informe d'impacte ambiental favorable al projecte d'investigació d'aigües subterrànies mitjançant sondeig en la partida la Garganteta sense perjudici de l'obtenció prèvia de les autoritzacions sectorials que li siguen aplicable, considerant que amb el compliment de les condicions de l'apartat segon el projecte no tindrà efectes significatius sobre el medi ambient.  
  
Segon  
El projecte s'efectuarà d'acord amb el contingut del documento ambiental i les condicions següents:  
1. Es respectarà la Llei 4/1998, del patrimoni cultural valencià. En el cas que es troben restes integrants del patrimoni cultural, es paralitzaran les obres i s'actuarà d'acord amb els preceptes d'aquesta llei.  
2. Es respectarà la via ramadera assagador del Camí de València. A aquests efectes, s'haurà de preveure que cap instal·lació del sondeig, incloent-hi les instal·lacions per a la futura explotació, podrà ocupar el seu domini.  
Serà el Servei Territorial de Medi Ambient d'Alacant el que haurà d'assenyalar, amb caràcter previ a la perforació, la franja de protecció de la via ramadera que haurà de quedar lliure de tota obra o edificació.  
3. L'evacuació dels detritus de perforació i el seu emmagatzematge es realitzarà d'acord amb la seua naturalesa i susceptibilitat de generar contaminació a sòl i subsòl i en bassa impermeabilitzada artificialment en el cas de contindre materials contaminants. En qualsevol cas els detritus hauran de ser gestionats a través de gestor autoritzat.  
En els documents tècnics del projecte haurà de quedar degudament reflectit el protocol de gestió de materials procedents o utilitzats en la perforació que puguen estar contaminats o que siguen susceptibles de generar algun tipus de contaminació i incloure's en el programa de vigilància ambiental.  
4. Si bé l'actual procediment no valora l'afecció sobre les masses d'aigua, el bombament d'assaig haurà de recollir qualsevol incidència en fonts, punts d'aigua o altres sondejos que puguen haver-hi en l'àrea d'influència d'aquest per a la seua valoració per l'òrgan de conca competent i, en el cas que procedira la realització de nou procediment d'avaluació d'impacte ambiental per afecció a massa d'aigua diferent a l'actual i el volum d'extracció estiguera inclòs dins dels supòsits regulats en la Llei 21/2013, d'avaluació ambiental, per a la seua inclusió en l'estudi d'impacte ambiental.  
5. S'haurà de preveure el punt o els punts de desguàs de l'aigua extreta en l'assaig amb la finalitat que no es generen efectes ambientals. En el cas hipotètic que les proves analítiques determinen risc de contaminació per part d'aquestes aigües, aquestes hauran de ser gestionades sense posar en perill el medi ambient.  
Haurà de quedar degudament reflectit en els documents tècnics del projecte la previsió del punt de desguàs, així com el protocol d'actuació en el cas que la composició de l'aigua no siga apta per a l'evacuació sobre el terreny.  
6. Abans de l'inici de la perforació s'haurà d'estar en disposició de lones o elements que actuen de mitjans de contenció de fluids procedents de la maquinària o de qualsevol altre amb poder contaminant i establir un protocol d'actuació davant d'eventuals vessaments.  
7. El projecte haurà d'incorporar les mesures del Decret 7/2004, de 23 de gener, del Consell de la Generalitat, pel qual aprova el plec general de normes de seguretat en prevenció d'incendis forestals a observar en l'execució d'obres i treballs que es realitzen en terreny forestal o en els seus voltants.  
8. Amb la finalitat de minimitzar la possible afecció a fauna protegida, el Servei Territorial de Medi Ambient d'Alacant haurà d'establir, en cas necessari, un calendari d'obres.  
  
Tercer  
D'acord amb el que estableixen els articles 47.3 i 47.4 de la Llei 21/2013, de 9 de desembre, d'avaluació ambiental, aquest informe d'impacte ambiental es publicarà en el Diari Oficial de la Generalitat Valenciana i en perdrà la vigència i cessarà en la producció dels efectes que li són propis si, una vegada publicat, no s'haguera procedit a l'autorització del projecte en el termini màxim de quatre anys des de la publicació.  
  
Quart  
D'acord amb el que estableix l'article 47.6 de la Llei 21/2013, de 9 de desembre, d'avaluació ambiental, l'informe d'impacte ambiental no serà objecte cap de recurs sense perjudici del que, si escau, procedisquen en via administrativa o judicial davant de l'acte, si escau, d'autorització del projecte.  
  
València, 4 de maig de 2018.- El director general de Medi natural i d'Avaluació Ambiental: Antoni Marzo i Pastor.»  
  
València, 8 de gener de 2019.- El director general de Medi natural i d'Avaluació Ambiental: Antoni Marzo i Pastor.